FI Euroopan unionin virallinen lehti C 304/10

KERTOMUS

Euroopan unionin perusoikeusviraston tilinpäätöksestä varainhoitovuodelta 2008 sekä viraston vastaukset

2009/C 304/03

SISÄLLYS

Kohta Sivu JOHDANTO… 1–2 11 TILINTARKASTUSTUOMIOISTUIMEN TARKASTUSLAUSUMA… 3–12 11 MUUT KYSYMYKSET… 13 12 Taulukko… 13 Viraston vastaukset… 15

JOHDANTO

1. Euroopan unionin perusoikeusvirasto (jäljempänä ’virasto’), joka sijaitsee Wienissä, perustettiin 15 päivänä helmikuuta 2007 annetulla neuvoston asetuksella (EY) N:o 168/2007 (1). Viraston tavoitteena on tarjota perusoikeuksia koskevaa apua ja asiantuntemusta asianomaisille yhteisön viranomaisille ja jäsenvaltioille, kun ne panevat täytäntöön yhteisön oikeutta (2).

2. Viraston talousarvio oli vuonna 2008 yhteensä 15 miljoonaa euroa, kun se edeltävänä vuonna oli ollut 14,2 miljoonaa euroa. Virastossa työskenteli vuoden lopussa 72 henkilöä, edellisenä vuonna henkilöstön määrä oli 57.

TILINTARKASTUSTUOMIOISTUIMEN TARKASTUSLAUSUMA

4. Tilintarkastustuomioistuimen tarkastuslausuma annetaan Euroopan parlamentille ja neuvostolle neuvoston asetuksen (EY, Euratom) N:o 1605/2002 185 artiklan 2 kohdan mukaisesti ( 6 )

Johtajan vastuu

5. Tulojen ja menojen hyväksyjänä johtaja toteuttaa tulot ja menot sisältävää talousarviota viraston varainhoitoa koskevien säännösten mukaisesti omalla vastuullaan ja hyväksyttyjen määrärahojen rajoissa ( 7 ) . Johtajan vastuulla on kehittää ( 8 ) sellainen organisaatiorakenne sekä sisäiset hallinto- ja valvontajärjestelmät ja -menettelyt, joiden pohjalta on toisaalta mahdollista laatia tilinpäätös ( 9 ) , jossa ei ole petoksesta tai virheestä johtuvia olennaisesti virheellisiä tietoja, ja toisaalta varmistaa tilien perustana olevien toimien laillisuus ja asianmukaisuus.

Tilintarkastustuomioistuimen vastuu

6. Tilintarkastustuomioistuimen vastuulla on antaa tarkastuksensa perusteella tarkastuslausuma viraston tilinpäätöksen luotettavuudesta sekä tilien perustana olevien toimien laillisuudesta ja asianmukaisuudesta.

7. Tilintarkastustuomioistuin toimitti tarkastuksensa kansainvälisten tarkastusstandardien (IFAC ja ISSAI) ( 10 ) ja eettisten ohjeiden mukaisesti. Kyseisissä standardeissa edellytetään, että tilintarkastustuomioistuin noudattaa eettisiä ohjeita ja suunnittelee ja toimittaa tarkastuksen siten, että sen avulla saadaan kohtuullinen varmuus siitä, että tilinpäätöksessä ei ole olennaisia virheitä ja että tilien perustana olevat toimet ovat lailliset ja asianmukaiset.

8. Tilintarkastustuomioistuimen tarkastuksen osana toteutettiin menettelyjä, joiden tarkoituksena oli saada todentavaa aineistoa tilinpäätökseen sisältyvistä määristä ja tilinpäätöstiedoista ja tilien perustana olevien toimien laillisuudesta ja asianmukaisuudesta. Tilintarkastustuomioistuimen tehtävänä on valita käytettävät menetelmät sekä arvioida, kuinka suuri on riski, että tilinpäätökseen sisältyy petoksista tai virheistä johtuvia olennaisesti virheellisiä tietoja tai laittomia tai sääntöjenvastaisia toimia. Kyseisissä riskiarvioinneissa arvioidaan tarkastuskohteen sisäistä valvontaa tilinpäätöksen laatimisen ja esittämisen kannalta, ja tämän pohjalta suunnitellaan tilanteeseen sopivat tarkastusmenettelyt. Tilintarkastustuomioistuimen tarkastuksen yhteydessä arvioidaan myös sovellettujen tilinpäätösperiaatteiden ja johdon esittämien kirjanpidollisten arvioiden asianmukaisuutta sekä tilinpäätöksen yleistä esittämistapaa.

9. Tilintarkastustuomioistuin katsoo, että saatu todentava aineisto on riittävä ja sopiva jäljempänä olevien lausumien perustaksi.

Lausuma tilien luotettavuudesta

10. Tilintarkastustuomioistuin katsoo, että viraston tilinpäätös ( 11 ) antaa olennaisilta osiltaan oikeat ja riittävät tiedot viraston taloudellisesta asemasta 31. päivältä joulukuuta 2008 sekä toimien tuloksista ja rahavirroista päättyneeltä varainhoitovuodelta viraston varainhoitoa koskevien säännösten mukaisesti.

Lausuma tilien perustana olevien toimien laillisuudesta ja asianmukaisuudesta

11. Tilintarkastustuomioistuin katsoo, että viraston 31. päivänä joulukuuta 2008 päättyneeltä varainhoitovuodelta annetun tilinpäätöksen perustana olevat toimet ovat olennaisilta osiltaan lailliset ja asianmukaiset.

12. Jäljempänä esitettävät huomautukset eivät aseta tilintarkastustuomioistuimen lausumaa kyseenalaiseksi.

MUUT KYSYMYKSET

13. Viraston vuoden 2008 työohjelmassa esitetään viraston kunkin keskeisen toiminnon kohdalla luettelo suunnitelluista hankkeista, tuotoksista ja indikaattoreista, jotka eivät kuitenkaan ole selvästi sidoksissa toiminnan tavoitteisiin. Tavoitteet ja indikaattorit eivät ole erityisiä ja mitattavissa olevia, minkä vuoksi on vaikea yksilöidä puutteita ja arvioida saavutuksia EU:n elimiä koskevan varainhoidon puiteasetuksen 25 artiklan 3 kohdassa tarkoitetulla tavalla. Aidosti toimintoperusteisen budjetoinnin käyttöönotto edellyttää, että virasto määrittää toiminnalleen tarkat tavoitteet ja laatii tarkoituksenmukaiset ja mitattavissa olevat tulosindikaattorit.

Tilintarkastustuomioistuin on hyväksynyt tämän kertomuksen Luxemburgissa 8 päivänä lokakuuta 2009 pitämässään kokouksessa. Tilintarkastustuomioistuimen puolesta Vítor Manuel da SILVA CALDEIRA presidentti

Taulukko Euroopan unionin perusoikeusvirasto (Wien) Perustamissopimuksen mukainen yhteisön toimivalta Viraston toimivaltuudet sellaisina kuin ne on määritelty 15 päivänä helmikuuta 2007 annetussa neuvoston asetuksessa (EY) N:o 168/2007 Hallinto Viraston resurssit vuonna 2008 (vuoden 2007 tiedot suluissa) Tuotteet ja palvelut vuonna 2008 (vuoden 2007 tiedot suluissa) Tietojen keruu — Komissio voi sille uskottujen tehtävien hoitamiseksi, niissä rajoissa ja niillä edellytyksin, jotka neuvosto tämän sopimuksen määräysten mukaisesti vahvistaa, hankkia kaikki tarvittavat tiedot ja toimittaa kaikki tarvittavat tarkastukset. (Perustamissopimuksen 284 artikla) Tavoitteet — Tarjota perusoikeuksia koskevaa apua ja asiantuntemusta asianomaisille yhteisön toimielimille, elimille, laitoksille ja virastoille sekä jäsenvaltioille, kun ne panevat täytäntöön yhteisön oikeutta, ja auttaa niitä tällä tavoin varmistamaan perusoikeuksien täysimääräinen kunnioittaminen, kun ne toimivaltuuksiensa puitteissa toteuttavat toimenpiteitä tai määrittelevät toimintalinjoja. Keskeiset tehtävät — Kerätä, tallentaa, analysoida ja levittää merkityksellisiä, objektiivisia, luotettavia ja vertailukelpoisia tietoja — kehittää menetelmiä ja standardeja tietojen vertailukelpoisuuden, objektiivisuuden ja luotettavuuden parantamiseksi Euroopan tasolla — toteuttaa ja tukea tieteellisiä tutkimuksia ja selvityksiä, esiselvityksiä ja toteutettavuustutkimuksia sekä osallistua niitä koskevaan yhteistyöhön — laatia ja julkaista päätelmiä ja lausuntoja yksittäisistä aiheista unionin toimielimille tai jäsenvaltioille niiden pannessa täytäntöön yhteisön oikeutta — julkaista vuosikertomus viraston toiminta-aloihin kuuluvista perusoikeuskysymyksistä — julkaista aihekohtaisia kertomuksia suorittamiensa analyysien, tutkimusten ja selvitysten pohjalta — julkaista vuosikertomus omasta toiminnastaan — kehittää viestintästrategia ja edistää kansalaisyhteiskunnan kanssa käytävää vuoropuhelua. 1 — Hallintoneuvosto Kokoonpano Yksi kunkin jäsenvaltion nimeämä riippumaton henkilö, yksi Euroopan neuvoston nimeämä riippumaton henkilö sekä kaksi komission edustajaa. Tehtävät Hyväksyä viraston talousarvio, työohjelma ja vuosikertomukset; vahvistaa lopullinen talousarvio ja henkilöstötaulukko; antaa lausunto tilinpäätöksestä. 2 — Johtokunta Kokoonpano — hallintoneuvoston puheenjohtaja — hallintoneuvoston varapuheenjohtaja — yksi komission edustaja — kaksi muuta hallintoneuvoston jäsentä — Euroopan neuvoston hallintoneuvostoon nimeämä henkilö voi osallistua johtokunnan kokouksiin. 3 — Tieteellinen komitea Kokoonpano — 11 riippumatonta perusoikeuksien alalla erityisen ansioitunutta henkilöä — hallintoneuvosto nimeää jäsenet avoimen haku- ja valintamenettelyn jälkeen. 4 — Johtaja Hallintoneuvosto nimeää komission ehdotuksesta ja Euroopan parlamentin ja Euroopan unionin neuvoston lausuman pohjalta (parlamentti ja neuvosto ilmoittavat suosituimmuusjärjestyksensä). 5 — Ulkoinen tarkastus Tilintarkastustuomioistuin 6 — Sisäinen valvonta Komission sisäisen tarkastuksen toimiala 7 — Vastuuvapauden myöntävä viranomainen Euroopan parlamentti myöntää neuvoston suosituksesta. Talousarvio 15 miljoonaa euroa (14,2 miljoonaa euroa) Henkilöstön määrä 31. joulukuuta 2008 Henkilöstötaulukossa 49 (46) virkaa, joista täytettyjä: 35 (34) + 23 (11) muuta tointa (sopimussuhteinen henkilöstö, komennuksella olevat kansalliset asiantuntijat, tilapäistä työvoimaa vuokraavien yritysten kautta hankitut työntekijät). Yhteensä: 72 (57) henkilöstön jäsentä, joiden osalta tehtävät jakautuvat seuraavasti: operatiiviset tehtävät: 42 (31) hallinnolliset tehtävät: 24 (21) sekalaiset tehtävät: 6 (5). RaxeN-tietoverkko 27 kansallisen tietokeskuksen kanssa tehtyjen sopimusten lukumäärä: 219 (245) Kokousten lukumäärä: 1 (1) Fralex Lakiasiantuntijoiden antama apu 201 (0) Kokousten lukumäärä: 2 (0) Tutkimusraportit Raporttien lukumäärä: 6 (4) Kokousten lukumäärä: 21 (6) Vuosikertomukset: 2 (2) Muu kuin tutkimusmateriaali Erilaiset julkaisut: 13 (15) Jäsenvaltioiden ja muiden toimielinten kanssa tehtävä yhteistyö Jäsenvaltiot: 9 (7) Euroopan komissio: 17 (8) Euroopan parlamentti: 6 (6) Alueiden komitea: 2 (1) Euroopan neuvosto: 25 (4) ETYJ: 7 (5) Yhdistyneet Kansakunnat 6 (2) Muut kokoukset ja keskustelutilaisuudet: 18 (23) Lähde: Viraston toimittamat tiedot.

VIRASTON VASTAUKSET 13. Viraston vuoden 2009 työohjelmassa nk. S.M.A.R.T. –tavoitteet määritetään kunkin toiminnon osalta erikseen, joten toimintoperusteista hallintaa on parannettu. Tämän lisäksi virasto otti vuoden 2009 keskivaiheessa käyttöön toimintoperusteisen budjetointiohjelmiston, jonka avulla saadaan esille selkeät kohdennettuja rahoitus- ja henkilöstöresursseja koskevat indikaattorit.

(1) EUVL L 53, 22.2.2007, s. 1.

(2) Taulukossa esitetään tiedoksi yhteenveto viraston vastuualueista ja toiminnoista.

(3) Tilinpäätökseen on liitetty mukaan varainhoitovuoden talousarvio- ja varainhallintoa koskeva selvitys, jossa muun muassa annetaan tiedot määrärahojen täytäntöönpanoasteesta sekä esitetään yhteenveto budjettikohtien välisistä määrärahasiirroista.

(4) Tilinpäätös sisältää taseen, tuloslaskelman, rahavirtalaskelman, oman pääoman muutoksia koskevan laskelman sekä tilinpäätöksen liitteet, joihin sisältyy kuvaus merkittävistä tilinpäätöksen laatimisperiaatteista ja muut liitetiedot.

(5) Selvitys talousarvion toteuttamisesta sisältää talousarvion toteutumalaskelman liitteineen.

(6) EYVL L 248, 16.9.2002, s. 1.

(7) Komission asetus (EY, Euratom) N:o 2343/2002, annettu 23 päivänä joulukuuta 2002 (EYVL L 357, 31.12.2002, s. 72), 33 artikla.

(8) Komission asetus (EY, Euratom) N:o 2343/2002, 38 artikla.

(9) Erillisvirastojen tilinpäätöksiä ja kirjanpitoa koskevat säännöt on esitetty komission asetuksen (EY, Euratom) N:o 2343/2002 VII osaston 1 luvussa, sellaisena kuin se on viimeksi muutettuna 9 päivänä heinäkuuta 2008 annetulla komission asetuksella (EY, Euratom) N:o 652/2008 (EUVL L 181, 10.7.2008, s. 23); säännöt on liitetty sellaisenaan viraston varainhoitoasetukseen.

(10) Kansainvälinen tilintarkastajaliitto (International Federation of Accountants, IFAC) ja ylimpien tarkastuselinten kansainväliset standardit (International Standards of Supreme Audit Institutions, ISSAI).

(11) Lopullinen tilinpäätös laadittiin 24. huhtikuuta 2009 ja tilintarkastustuomioistuin vastaanotti sen 5. kesäkuuta 2009. Viraston lopullinen tilinpäätös, joka on konsolidoitu komission tilinpäätökseen, julkaistaan Euroopan unionin virallisessa lehdessä viimeistään päättynyttä varainhoitovuotta seuraavan varainhoitovuoden marraskuun 15. päivänä. Lopullinen tilinpäätös esitetään sivustoilla http://eca.europa.eu ja http://www.fra.europa.eu/fraWebsite/home/home_en.htm